Børge Pedersen

Børge Pedersen (født 20. mai 1963, død 11. desember 2021) var en norsk musiker, skuespiller og kabaretartist. Han hadde rollen som Pontius Pilatus i Jesus Christ Superstar på Trøndelag Teater i 2000, var med i flere Cornelis Vreeswijk-forestillinger og hadde blant annet en oppsetning på Teaterkafeen i Trondheim sammen med Erik W. Jacobsen og Øyvind Brandtzæg. Han var også med i bakgårdsoperaen Vakre Maja i flere år. 

Pedersen var vokalist i band som Wannskrækk, Hardline, Storm, Road og Bad Habitz.

Børge Pedersen oversatte flere av Cornelis Vreeswijks låter til trøndersk, som i 2012 kom ut på CD-platen Hvis Vreeswijk va fra Valentinlyst. Den fikk terningkast fem i Adresseavisa og Trønderavisa. I forbindelse med NRKs dokumentar Balladen om Børge Pedersen ga han ut singelen «Får æ lov» (skrevet av Jonny Fjerstad og Rune Karlsen).

Referanser

Eksterne lenker 
 
 

Norske musikere
Personer fra Trondheim kommune